Cuneiform Tablet CCT 2 44b-45a (BM 113504)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šur-i-mì-tí-ma a-na pu-šu-ke-en₆ qí-bi-ma a-šu-mì ša PUZUR₄-ša-du-e DUMU tù-i-mì-im a-dí-i 1 GÍN KÙ.BABBAR na-ru-qú-um a-na É a-bi-ni e-ra-bi-im ša-al-šu-ma pí-šu ší-me-ma a-ni-tám lá a-ni-tám té-er-ta-kà li-li-kam-ma ù a-na-ku ma-al-ki lá-aṣ-ba-at a-pu-tum i-ḫi-id-ma i-na iš-té-en₆ a-li-ki-im té-er-ta-kà li-li-kam AN.NA ù TÚG.ḪI.A ša šé-ep DUMU ú-za-ri-a ma-lá iz-ku-ú-ni a ma-lá té-er-ti-a a-šar ta-ta-dí-nu té-er-ta-kà li-tù-ra-am